ויטוריו קורינלדי

ויטוריו קורינלדי (נולד ב-1931) הוא אדריכל ישראלי שפעל רבות בתחום התכנון בקיבוצים.

קורינלדי נולד במילאנו שבאיטליה בשנת 1931. אביו היה מנהל סניף מילאנו של חברת הביטוח ג'נרלי. עם עליית הפאשיסטים לשלטון וחקיקת "חוקי הגזע" האנטישמים, עזב עם משפחתו לברזיל ב-1939. הוא השלים לימודי אדריכלות באוניברסיטת סאו פאולו ובשנת 1955, לאחר שנשא לאשה את יפה, עלה לישראל באונייה "נגבה" והצטרף לקיבוץ ברור חיל. בקיבוץ התרחבה המשפחה ולבני הזוג נולדו שלושה בנים: גדעון, יהונתן ועמוס.

במהלך השנים תכנן מבנים רבים בקיבוצו ואף שימש בתפקיד מזכיר הקיבוץ. בברור חיל היה קורינלדי חבר עד לשנת 1995. באותה שנה החליטו חברי הקיבוץ לעבור תהליך הפרטה, וקורינלדי ורעייתו בחרו לעזוב את הקיבוץ ולעבור להתגורר בתל אביב.

בשנת 1958 הצטרף למחלקת התכנון של איחוד הקבוצות והקיבוצים, שלאחר מכן התאחדה עם מחלקת התכנון של הקיבוץ המאוחד למחלקה לתכנון של התק"מ. במחלקה המאוחדת עבד לצד אדריכלים כמו חנן הברון, פרדי כהנא, נעמי יודקובסקי, ארנונה אקסלרוד ורחל ניסים. גישתו של קורינלדי לאורך דרכו המקצועית הייתה לגבש מרכז מובהק לקיבוץ המתוכנן כיחידה אורבנית. את המבנים, בשונה מעמיתיו בוגרי הטכניון בישראל, תכנן בהתאם לגישה שאותה למד ממוריו בסאו פאולו, כזו המציגה פתרון פונקציונלי, תוך הענקת תשומת לב לפתרון ההנדסי המודגש בפתרון העיצובי-חזותי של המבנה. הדוגמה המרשימה ביותר לגישה זו באה לידי ביטוי בחדר האוכל שתכנן בקיבוץ נחל עוז, בו עמודי וקורות הבניין הופכים לאלמנט עיצובי חזותי המעניק לבניין את זהותו הייחודית.

במסגרת המחלקה לתכנון ולאחר מכן במסגרת משרד האדריכלים א.ב מתכננים פעל כאדריכל עד לפרישתו בשנת 1998. קורינלדי גם שימש במחלקה לתכנון בתפקיד אדריכל ראשי בין השנים 1975–1985. הפרויקט הראשון שתכנן במסגרת התנועה היה בית חינוך שער הנגב, מוסד שאותו ליווה כמתכנן במשך שנים רבות. במהלך 40 שנות עבודתו כאדריכל בתנועה הקיבוצית תכנן מבני ציבור, תעשייה ומגורים רבים בקיבוצים משדה בוקר שבמרכז הנגב ועד להגושרים שבאצבע הגליל והשפעתו על נוף הקיבוץ הייתה משמעותית.

ב-2019 פרסם קורינלדי ספר המאגד קריקטורות שיצר בשנות ה-60 וה-70 ונתלו על לוח המודעות בקיבוצו. קריקטורות אלה תארו ברוח טובה את החיים בקיבוץ ברור חיל באותן השנים. ב-2024 יצא לאור הספר "אדריכל בקיבוץ", המסכם את פועלו של קורינלדי בעריכתו של האדריכל וחוקר האדריכלות מיכאל יעקובסון.

==פרויקטים נבחרים==
*ויטוריו קורינלדיחדר אוכל, מועדון, מבני תעסוקה וציבור, שכונות מגורים בקיבוץ ברור חיל.
*חדר אוכל בקיבוץ כפר עזה.
*חדר אוכל בקיבוץ נחל עוז.
*חדר אוכל בקיבוץ ארז (הרחבת חדר אוכל קיים בתכנון אלכס קשטן), 1972.
*חדר אוכל ואולם מופעים בקיבוץ צרעה.
*חדר אוכל (הרחבה), בית כנסת ומועדון לחבר בקיבוץ עין השלושה.
*מועדון לחבר בקיבוץ בחן.
*מועדון לחבר בקיבוץ ניר אליהו.
*מועדון לחבר, מכבסה ושכונת מגורים בקיבוץ שדה בוקר.
*מתקני ספורט בקיבוץ צרעה.
*מתקני ספורט בקיבוץ הגושרים.
*אולם ספורט חדש בתיכון אליאנס בשכונת רמת אביב בתל אביב.
*אולם ספורט במכללת הגליל המערבי בעכו.
*אולם ספורט בשער הנגב.
*מתקני ספורט בלהבים.
*קאנטרי קלאב במיתר.
*מועדון לקשיש בשער הנגב.
*מועדון לקשיש ברהט.
*בית הספר היסודי ובית הספר לאמנויות יד חריף בקיבוץ צרעה.
*בית חינוך שער הנגב.
*שכונת מגורים בקיבוץ מנרה.
*שכונת מגורים בקיבוץ הגושרים.
*שכונת מגורים בקיבוץ יטבתה.
*שכונת מגורים בקיבוץ מעגן מיכאל.
*שכונת מגורים ומפעל תעשייה בקיבוץ מחניים.
*מבני מגורים בקיבוץ נתיב הל"ה.
*אנדרטה לנופלים בקיבוץ ניר עם.
*אנדרטה לנופלים בקיבוץ אשדות יעקב איחוד.
*אנדרטה לנופלים בבית החינוך שער הנגב.
*מפעל "דביק" בשדה בוקר.
*מפעל "תיקו" באזור התעשייה אלון תבור.
*מפעל לפלסטיקה בקיבוץ ארז, 1983.
*מפעל "מטבחי טופז" בקריית גת.
*תוספת אגף למוזיאון תל חי.
*מכון חליבה רפת חוף השרון, קיבוץ יקום.

==גלריית תמונות==
<gallery>
Asdotmemo.jpg|גן הזיכרון בקיבוץ אשדות יעקב איחוד
Kfaraza15.JPG|קטע מחזית חדר אוכל בכפר עזה
Sdebokerv01.JPG|בתים בשכונת מגורים שתכנן קורינלדי בקיבוץ שדה בוקר
einhashlosha15.JPG|מבואת כניסה למועדון לחבר בקיבוץ עין השלושה
ErezDinningRoom03.jpg|חדר אוכל בקיבוץ ארז
nahaloz19.JPG|חדר אוכל בנחל עוז (אינו פעיל)
nirelyahu02.JPG|מועדון וספרייה בקיבוץ ניר אליהו
Bahanclub.jpg|בית תרבות בקיבוץ בחן
EinHasholsha-DiningRoom.jpg|חדר האוכל בקיבוץ עין השלושה (אינו פעיל)
</gallery>

==לקריאה נוספת==
*ויטוריו קורינלדי: צחוק הגורל, הוצאה עצמית, 2019
*ויטוריו קורינלדי (עורך מיכאל יעקובסון): אדריכל בקיבוץ, הוצאת אסיה, 2024

==קישורים חיצוניים==
* 
* 
* 
* מיכאל יעקובסון: [https://michaelarch.wordpress.com/2013/05/21/סיבוב-בגן-הזיכרון-בקיבוץ-אשדות-יעקב-אי/ סקירה על גן הזיכרון שעיצב קורינלדי בקיבוץ אשדות יעקב איחוד], באתר 'חלון אחורי', 21.5.13
* מיכאל יעקובסון: [https://michaelarch.wordpress.com/2015/03/25/%D7%A1%D7%99%D7%91%D7%95%D7%91-%D7%91%D7%A9%D7%9C%D7%95%D7%A9%D7%94-%D7%97%D7%93%D7%A8%D7%99-%D7%90%D7%95%D7%9B%D7%9C-%D7%91%D7%A7%D7%99%D7%91%D7%95%D7%A6%D7%99%D7%9D-%D7%91%D7%A0%D7%92%D7%91-%D7%9B/ סקירה אדריכלית על בניין חדר האוכל בכפר עזה בתכנון קורינלדי], באתר 'חלון אחורי', 25 במרץ 2015
* מיכאל יעקובסון: [https://michaelarch.wordpress.com/2015/05/26/%D7%A1%D7%99%D7%91%D7%95%D7%91-%D7%91%D7%A9%D7%9C%D7%95%D7%A9%D7%94-%D7%97%D7%93%D7%A8%D7%99-%D7%90%D7%95%D7%9B%D7%9C-%D7%91%D7%92%D7%91%D7%95%D7%9C-%D7%94%D7%A6%D7%A4%D7%95%D7%9F-%D7%9E%D7%A0%D7%A8/ סקירה אדריכלית על מרכז הספורט בקיבוץ הגושרים בתכנון קורינלדי] באתר 'חלון אחורי', 26 במאי 2015
* מיכאל יעקובסון: [https://michaelarch.wordpress.com/2016/11/26/%D7%A1%D7%99%D7%91%D7%95%D7%91-%D7%91%D7%97%D7%93%D7%A8-%D7%94%D7%90%D7%95%D7%9B%D7%9C-%D7%94%D7%9C%D7%90-%D7%92%D7%9E%D7%95%D7%A8-%D7%91%D7%A7%D7%99%D7%91%D7%95%D7%A5-%D7%A6%D7%A8%D7%A2%D7%94-%D7%95/ סקירה על חדר האוכל ויד חריף בקיבוץ צרעה], באתר 'חלון אחורי', 26 בנובמבר 2016
* מיכאל יעקובסון: [https://michaelarch.wordpress.com/2017/02/25/%D7%A1%D7%99%D7%91%D7%95%D7%91-%D7%91%D7%97%D7%93%D7%A8-%D7%94%D7%90%D7%95%D7%9B%D7%9C-%D7%95%D7%91%D7%99%D7%AA-%D7%94%D7%AA%D7%A8%D7%91%D7%95%D7%AA-%D7%91%D7%A7%D7%99%D7%91%D7%95%D7%A5-%D7%90%D7%A8/ סיבוב בבית התרבות ובחדר האוכל בקיבוץ ארז], באתר 'חלון אחורי', 25 בפברואר 2017
* מיכאל יעקובסון: [https://michaelarch.wordpress.com/2019/08/24/%D7%A1%D7%99%D7%91%D7%95%D7%91-%D7%91%D7%97%D7%93%D7%A8-%D7%94%D7%90%D7%95%D7%9B%D7%9C-%D7%91%D7%A7%D7%99%D7%91%D7%95%D7%A5-%D7%A0%D7%97%D7%9C-%D7%A2%D7%95%D7%96/ סיבוב בחדר האוכל בקיבוץ נחל עוז], באתר 'חלון אחורי', 24 באוגוסט 2019
* מיכאל יעקובסון: [https://michaelarch.wordpress.com/2020/02/23/%D7%A1%D7%99%D7%91%D7%95%D7%91-%D7%91%D7%97%D7%93%D7%A8-%D7%94%D7%90%D7%95%D7%9B%D7%9C-%D7%94%D7%A0%D7%98%D7%95%D7%A9-%D7%91%D7%A7%D7%99%D7%91%D7%95%D7%A5-%D7%91%D7%A8%D7%95%D7%A8-%D7%97%D7%99%D7%9C/ סיבוב בחדר האוכל הנטוש בקיבוץ ברור חיל], באתר 'חלון אחורי', 23 בפברואר 2020
* מיכאל יעקובסון: [https://michaelarch.wordpress.com/2020/09/23/%d7%a1%d7%99%d7%91%d7%95%d7%91-%d7%91%d7%90%d7%a0%d7%93%d7%a8%d7%98%d7%94-%d7%91%d7%a7%d7%99%d7%91%d7%95%d7%a5-%d7%a0%d7%99%d7%a8-%d7%a2%d7%9d/ סיבוב באנדרטה בקיבוץ ניר עם], באתר 'חלון אחורי', 23 בספטמבר 2020
* מיכאל יעקובסון: [https://michaelarch.wordpress.com/2021/04/03/%d7%a1%d7%99%d7%91%d7%95%d7%91-%d7%91%d7%97%d7%93%d7%a8-%d7%94%d7%90%d7%95%d7%9b%d7%9c-%d7%95%d7%91%d7%9e%d7%95%d7%a2%d7%93%d7%95%d7%9f-%d7%91%d7%a7%d7%99%d7%91%d7%95%d7%a5-%d7%a0%d7%99%d7%a8-%d7%90/ סיבוב בחדר האוכל ובמועדון בקיבוץ ניר-אליהו], באתר 'חלון אחורי', 3 באפריל 2021
* מיכאל יעקובסון: [https://michaelarch.wordpress.com/2021/04/28/%d7%a1%d7%99%d7%91%d7%95%d7%91-%d7%91%d7%97%d7%93%d7%a8-%d7%94%d7%90%d7%95%d7%9b%d7%9c-%d7%95%d7%91%d7%99%d7%aa-%d7%94%d7%aa%d7%a8%d7%91%d7%95%d7%aa-%d7%91%d7%a7%d7%99%d7%91%d7%95%d7%a5-%d7%91%d7%97/ סיבוב בחדר האוכל ובית התרבות בקיבוץ בחן], באתר 'חלון אחורי', 28 באפריל 2021
*מיכאל יעקובסון: [https://michaelarch.wordpress.com/2023/11/14/%d7%a1%d7%99%d7%91%d7%95%d7%91-%d7%91%d7%97%d7%93%d7%a8-%d7%94%d7%90%d7%95%d7%9b%d7%9c-%d7%91%d7%a7%d7%99%d7%91%d7%95%d7%a5-%d7%a2%d7%99%d7%9f-%d7%94%d7%a9%d7%9c%d7%95%d7%a9%d7%94/ סיבוב בחדר האוכל בקיבוץ עין השלושה], באתר 'חלון אחורי', 14 בנובמבר 2023
* 
* איתי כ"ץ: [https://www.podbean.com/ew/pb-6jdu5-157fe59 האדריכל ויטוריו קורינלדי על ספרו "אדריכל בקיבוץ"] (פודקאסט), 14 בפברואר 2024

קטגוריה:אדריכלים ישראלים
קטגוריה:ישראלים ילידי איטליה
קטגוריה:ברור חיל: אישים
קטגוריה:מזכירי קיבוצים
קטגוריה:עולים בשנות ה-1950
קטגוריה:ישראלים שנולדו ב-1931